C 130/22
SL
Uradni list Evropske unije
14.4.2023
Etikete morajo poleg obveznih navedb vsebovati tudi: identifikacijo in logotip ZGO „VACA DE EXTREMADURA“ ter podatke o sledljivosti.
Logotip ZGO „VACA DE EXTREMADURA“
4.
Jedrnata opredelitev geografskega območja Geografsko območje, za katero se uporablja zaščitena geografska označba „Vaca de Extremadura“, obsega celotno avtonomno skupnost Estremadura.
5.
Povezava z geografskim območjem ZGO „Vaca de Extremadura“ temelji na posebnih značilnostih mesa in njegovem geografskem poreklu.
5.1 Posebnosti geografskega območja Estremadura leži na jugozahodu Španije na Iberskem polotoku in meri 41 635 km2, pri čemer približno 14 300 km2 sestavljajo gozdni pašniki in njim podobne pokrajine.
Vrste domačih živali v Estremaduri zajemajo predvsem avtohtone pasme, ki so tesno povezane z najznačilnejšim okoljem tega območja (dehesa).
Ker so te vrste vzdržljive in se lahko zelo dobro prilagodijo zahtevnemu okolju, skupaj prispevajo k ohranjanju in izboljševanju ekosistema, gnojenju tal, izboljševanju kakovosti pašnikov ter upočasnjevanju razraščanja gošče.
Padavine so zelo neenakomerno razporejene čez celo leto, pri čemer jih je največ jeseni in spomladi, z velikimi razlikami med posameznimi leti.
Za podnebje gozdnih pašnikov je značilno sušno obdobje, ki napoveduje zgodnje izsuševanje pašnikov.
Pasme, zajete z ZGO „Vaca de Extremadura“, so se kar najbolje prilagodile ekstremnim temperaturnim in padavinskim razmeram, saj so odporne na mraz in vročino ter na pomanjkanje vode v sušnih obdobjih.
Prednostni ekosistem za govedorejske kmetije z ZGO „Vaca de Extremadura“ so gozdni pašniki in njim podobne pokrajine.
Gozdni pašnik je eden od sistemov, povezanih z ZGO „Vaca de Extremadura“, ki zaznamuje ekstenzivno živinorejo v Estremaduri, zanj pa je značilna paša na velikih površinah zemljišč.
Živinoreja na teh območjih je popolnoma prilagojena okolju, saj so pasme, ki jih tu vzrejajo, odporne.
Zaradi ostrih podnebnih razmer in revnih tal slabe kakovosti je bil razvoj kmetijstva omejen, saj se večinoma uveljavlja živinoreja.
Ta celotni ekosistem ugodno vpliva na značilnosti proizvoda.
5.2 Posebnosti proizvoda Meso krav „Vaca de Extremadura“ je znano po svoji češnjevo rdeči do vijoličasto rdeči barvi ter gladkem in prepletenem maščobnem tkivu s smetanasto belo do rumenkasto maščobo, ki ima čvrsto teksturo in je čvrsto na otip.
Poznano je tudi zaradi svoje arome po živalski maščobi, sočnosti v ustih ter bogatega in mesnatega okusa po govedini.